Габриэль Атталь

Габриэль Атталь (; 1989 елның 16 марты, Франция, Кламар) ― Франция дәүләт һәм сәяси эшлеклесе, 2024 елның 9 гыйнварыннан 8 июленә кадәр Франция премьер-министры. Франциянең милли мәгариф һәм яшьләр эшләре министры (2023―2024). 34 яшендә Бишенче республика чорының иң яшь премьер-министры.

 Тәрҗемәи хәле 
1989 елның 16 мартында Кламарда туган, 2013 елда Institut d'études politiques de Paris (Сәяси тикшеренүләр институтын) (Париж) дәүләт идарәсе магистры дәрәҗәсе белән тәмамлаган. Әнисе ― Мари де Курисс, Одессадан качкан ак эмигрантлар нәселеннән, православие динендә, улын да чукындырган. Әтисе, Ив Атталь, Тунисның яһүд гаиләсендә туганAFP: Атталь является наиболее вероятным преемником Борн на посту премьера Франции. ТАСС (9 января 2024).

2006 елда Социалистик партиягә керә, 2007 елда президент сайлауларында Сеголен Руаяль кандидатурасын хуплый, 2012 елда Марисоль Турен аппаратында эшли башлый. 2014 елда Ванв шәһәре муниципаль советына сайлана, 2016 елда яңа партиягә («Ренессанс !») күчә һәм 2017 елгы президент сайлауларында Эммануэль Макронны яклый. 2017 елда парламент сайлаулары нәтиҗәләре буенча О-де-сен департаментындагы 10нчы сайлау округыннан Франция Милли җыелышына сайлана, 2018 елның гыйнварында «Алга, Республика!» президент партиясенең рәсми вәкиле була, 2018 елның 18 октябрендә Эдуар Филиппның икенче хөкүмәтендә Милли мәгариф министрлыгының Дәүләт секретаре итеп билгеләнә (яшьләр һәм мәшгульлек проблемалары буенча кураторлык итә).

2020 елның 6 июлендә Жан Кастекс хөкүмәте формалашканда аның рәсми вәкиле итеп билгеләнә.

2022 елның 20 маенда Элизабет Борн хөкүмәтендә икътисад һәм финанс министры каршындагы Иҗтимагый хисаплар министры-делегаты итеп билгеләнә. 2022 елның 4 июлендә Борнның икенче хөкүмәте формалашканда элеккеге вазыйфасын саклап кала.

2023 елның 20 июлендә Хөкүмәттә кадрлар алмаштыру сериясе барышында Милли мәгариф һәм яшьләр эшләре министры портфелен ала. 2023 елның 23 августында Атталь мәктәп директорлары киңәшмәсендә уку йортларында традицион мөселман хатын-кыз киемнәрен киюне тыю турында игълан итә. «Мөселманнарның хокуклары өчен гамәл» ассоциациясе (Action Droits des Musulmans) министрның бу карарына протест белдерә, ләкин 7 сентябрьдә Франция Дәүләт Советы әлеге чараны конституцион дип таный.

2024 елның 9 гыйнварында Франция Президенты Эммануэль Макрон, Элизабет Борн отставкасыннан соң, Аттальны премьер-министр итеп билгеләгән. 34 яшендә Бишенче республика чорының иң яшь премьер-министры була.

2024 елның 7 июлендә вакытыннан алда парламент сайлауларында  Франциянең сул сәяси партияләренең сайлау блогы ―  уңышыннан соң, 8 июльдән отставкага китүен, ләкин премьер-министр вазыйфаларын күпме кирәк булса, шулкадәр башкаруын дәвам итәчәген белдерә.

 Шәхси тормышы 
Яшь чагында җырчы  белән якын мөнәсәбәтләрдә була, әмма министр итеп билгеләнү вакытына евродепутат  белән мөнәсәбәтләрдә тора. 2018 елда аның сексуаль ориентациясен элеккеге сыйныфташы, хәзерге юрист һәм сәяси активист Хуан Бранко ачканJuan Branco a-t-il une «haine quasi-obsessionnelle» à l’endroit de Benjamin Griveaux ?.

 Искәрмәләр 

 Сылтамалар 


 Шулай ук карагыз 

Төркем:XXI гасыр сәясәтчеләре
Төркем:Франция премьер-министрлары
Төркем:Франция сәясәтчеләре
Төркем:Гамәлдәге дәүләт башлыклары
Төркем:Республикачылар фиркасе (Франция) әгъзалары
Төркем:Париж сәяси фәннәр институтын тәмамлаучылар